สมาคมฟุตบอลอิสราเอล

สมาคมฟุตบอลอิสราเอล (IFA; , HaHit'aḥdut leKaduregel beIsrael) เป็นหน่วยงานที่บริหารฟุตบอลในประเทศอิสราเอล ทำหน้าที่ดูแลการแข่งขันฟุตบอลลีก ฟุตบอลคัพ ซูเปอร์คัพ และฟุตบอลทีมชาติอิสราเอล สมาคมก่อตั้งขึ้นใน ค.ศ. 1928 ในนามสมาคมฟุตบอลปาเลสไตน์ สำนักงานใหญ่ของสมาคมตั้งอยู่ที่รามัตกัน

ประวัติ 
สมาคมฟุตบอลปาเลสไตน์ (PFA) หรือสมาคมฟุตบอลเอเรตซ์อิสราเอล ก่อตั้งขึ้นเมื่อวันที่ 14 สิงหาคม ค.ศ. 1928 และได้ยืนยันเพื่อสมัครเข้าเป็นสมาชิกฟีฟ่าเมื่อวันที่ 17 ธันวาคม ค.ศ. 1928 และได้เป็นสมาชิกในวันที่ 17 พฤษภาคม ค.ศ. 1929 โดยฟีฟ่าประกาศรับรองเมื่อวันที่ 6 กรกฎาคม สมาคมฟุตบอลปาเลสไตน์เปลี่ยนชื่อเป็นสมาคมฟุตบอลอิสราเอลหลังจากที่มีการก่อตั้งรัฐอิสราเอลใน ค.ศ. 1948

สมาคมฟุตบอลอิสราเอลเคยเป็นสมาชิกของสมาพันธ์ฟุตบอลเอเชีย (เอเอฟซี) ระหว่าง ค.ศ. 1954–1974 แต่หลังจากที่สมาชิกชาติอาหรับพร้อมใจกันคว่ำบาตรด้วยการไม่แข่งขันกีฬากับอิสราเอล ทำให้สมาคมฟุตบอลอิสราเอลไม่ได้เป็นสมาชิกของสมาพันธ์ฟุตบอลใดเลยจนถึง ค.ศ. 1992 ในช่วงนั้น อิสราเอลลงเล่นในการแข่งขันระดับฟีฟ่าและรอบคัดเลือกของการแข่งขันโดยโอเอฟซี, ยูฟ่า และคอนเมบอล เป็นบางครั้ง

ใน ค.ศ. 1992 สมาคมฟุตบอลอิสราเอลสมัครเข้าเป็นสมาชิกยูฟ่า ก่อนที่จะเป็นสมาชิกอย่างเต็มตัวในอีกสองปีถัดมา ทำให้นับตั้งแต่ ค.ศ. 1992 เป็นต้นมา ฟุตบอลทีมชาติอิสราเอลและสโมสรฟุตบอลจากอิสราเอลจะได้ลงเล่นในการแข่งขันระดับทวีปยุโรป

รางวัล 
ใน ค.ศ. 1979 โยเซฟ เยกูเตียลี ผู้ก่อตั้งสมาคมฟุตบอลอิสราเอล มอบรางวัลอิสราเอลแก่สมาคม "ในฐานะที่วางรากฐานระหว่างประเทศแก่วงการกีฬาอิสราเอล"

อ้างอิง

แหล่งข้อมูลอื่น 
 
  Israel  at FIFA site
  Israel at UEFA site

อิสราเอล
ฟุตบอลในประเทศอิสราเอล
องค์การที่ก่อตั้งในปี พ.ศ. 2471